《送王正仲长》
宋代·梅尧臣

汴渠溯复沿，自可见迟速。来时迟有粮，去恨速无谷。

有粮安计程，无谷不遑宿。霜高万物枯，源水缩溪谷。

黄流半泥沙，势浅见蹙澳。千里东归船，何日下清渎。

澹澹风雨寒，长汀嚎雁鹜。将投孤戍远，四顾危樯独。

强语慰妻孥，多虞赖僮仆。到家秫已收，缀树橘始熟。

折腰无惭陶，怀遗焉愧陆。我方羡子行，送望不移目。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。